Kgalekgale diphoofolo ka moka di be di otile. Ke ka gobane go be go se na dijo tše di lekanego.
“Mmmm,” a realo Lepogo. “Go direga eng fa? Ke swanetše go hlokomela Moswe wo.”
Gomme, mesong ya go latela a khuta ka gare ga mabjang a matelele kgauswi le ntlo ya Moswe. Mafelelong Moswe a tla. O be a sepela ka go nanaya a swere seroto sa go bonala se le boima kudu. Lepogo o ile a taboga a tšwa ka gare ga bjang bjo botelele.
“Aowaowa,” gwa ngongorega Lepogo, “Ke kwa monkgo wa dihlapi gomme ke tla di ja ka moka ga tšona.”
Moswe o tseba gore ga a na lebelo bjalo ka Lepogo, wa lebelo le legolo. Efela Moswe o be a le bohlale KUDU.
“Go lokile,” a realo Moswe. “A re dule fase moriting wo wa mohlare.” Ba dutše fase gomme Moswe a šišinya, “Nkane o sa gotše mollo ge nna ke eya go tšea letswai, pepere le oli gae, gomme ra tla ra ipshina ka dijo tša bose mmogo.”
Gomme, Moswe a ya ntlong ya gagwe. Ka pejana a boa le letswai, pepere le oli. O tlile le thapo ya go tia ye telele. O beile dilo tšohle fase gomme a thoma go gadika dihlapi.
“Lepogo,” a realo, “a re bapale moraloko re sa emetše dihlapi gore di butšwe. Re tla diriša thapo ye. Re tla bofana mohlareng. O ka bofelela nna pele. Ge ke re, ‘NYEFIŠA’, o tiiše thapo. Ge ke re, ‘TIIŠA’, o nyefiše thapo.”
Bjalo, ke tsela ya go fošagala ye. Bohle ba a tseba gore tiiša ke tiiša nyefiša ke nyefiša. Efela Lepogo o be a swerwe ke tlala. O be a nagana gore moraloko o tlo dira gore nako e sepele ka bjako go fihlela dihlapi di butšwa.
Moswe o ile a sega. A dula mollong a ja dijo tša gagwe. O rile go fetša a tšea dihlapi tša go šala a ya go di fa ba lapa la gagwe.
Gabjale, Legotlo le ile la tla gomme la bona Lepogo.
Moswe a kwela Lepogo bohloko, efela o be a tseba gore ge a lokolla Lepogo go tla jewa yena. “Ga ke na bonnete,” a realo Legotlo.
Gomme e sale go tloga ka letšatši leo, magotlo a batho, a na le methaladi boyeng bja ona. Gomme bohle ba tseba gore ke mengwapo ya marofa a Lepogo.